wickkiey/tamil-wikipedia-chunked huggingface dataset:
# பிரெட்ரிக் சில்லர்

**பிரெட்ரிக் சில்லர்** என்பவர் ஓர் ஜெர்மானிய எழுத்தாளர், கவிஞர், வரலாற்றாய்வாளர் ஆவார். இவர் பிரெஞ்சு, கிரேக்க மொழிபெயர்ப்புகளையும் செய்தவர்
இவரது வரலாற்றை இவரது மருமகள் கரோலின் வோல்ழோகன் எழுதினார்.  
ஸ்டுட்கார்ட் நகரில் இவரின் நினைவாக சில்லர்ப்லாட்சு சதுக்கம் என்ற இடம் உள்ளது தி ராபர்ஸ் என்ற இவரது ஆக்கம் புகழ் பெற்றவைகளில் ஒன்று.
# விக்கிப்பீடியா:தமிழ் விக்கியூடகக் கையேடு/விக்கி கலைச்சொற்கள்

- விக்கி குறியீடு - Wiki Syntax
- தொகுத்தல் பெட்டி - Edit Box
- கருவிப்பட்டை - Toolbar
- உரையாடல் பெட்டி - Dialog Box
- தொகு - Edit
- அமைவுகள் - Settings
- பண்புகள் - Properties
# கதிர்வீச்சினைத் தொடர்ந்து குருதியில் தோன்றும் மாற்றம்

**கதிர்வீச்சினைத் தொடர்ந்து குருதியில் தோன்றும் மாற்றம்** (*Changes in blood picture after acute dose*) என்பது, 2 கிரே (200 இராட்) கதிர் ஏற்பளவிற்கு ஆட்பட்ட ஒருவரின் குருதியில் காணப்படும் மாற்றமாகும். இரத்தத்தில் காணும் வெள்ளை அணுக்கள் கதிர்வீச்சினால் அதிகம் பாதிக்கப்படுகின்றன. 48 மணி நேரத்தில் மொத்த வெள்ளை அணுக்களின் எண்ணிக்கை வெகுவாகக் குறைந்து விடுகின்றன. ஆனால் சிவப்பணுக்களின் எண்ணிக்கை அதிகம் மாற்றமடைவதில்லை. இருப்பினும் 7 நாட்களுக்குப்பின் சற்றுக் குறைகின்றன. பரல்அணுக்களும் (*Granulocites*), சிறுதட்டுகளும் (*Platelets*) வெவ்வேறு அளவில் குறைகின்றன.
# சமணரைக் கழுவேற்றிய படலம்

**சமணர்கள் கழுவேறிய படலம் ** என்பது சிவபெருமானது அறுபத்து நான்கு திருவிளையாடல்களை விளக்கும் திருவிளையாடல் புராணம் நூலின் 63ஆவது படலமாகும். இப்படலம் பாண்டியன் சுரம் தீர்த்த படலம் என்பதன் தொடர்ச்சியாக அமைந்துள்ளது.
# சமணரைக் கழுவேற்றிய படலம்

## சுருக்கம்

இப்படலத்தில் பாண்டிய மன்னனின் சுரத்தினை திருஞானசம்பந்தர் தீர்த்தபின்பு நிகழந்தவைகள் குறிப்பிடப்பட்டுள்ளன. மன்னனின் நோயைக் குணப்படுத்த முடியாத சமணர்கள் திருஞானசம்பந்தரை அனல் மற்றும் புனல் வாதத்திற்கு அழைப்பதும், அதில் தோற்றுப்போனால் தங்களை கழுவேற்றலாம் என வாக்குறுதி அளிப்பதும் குறிப்பிடப்பட்டுள்ளன. அவ்விரு விவாதங்களில் வெல்லும் திருஞானசம்பந்தரைக் காண சிவபெருமானே முதியவராக வருவதும் இப்படலத்தில் விளக்கப்பட்டுள்ளன.
# ஒன்றொழி பொதுச்சொல்

**ஒன்றொழி பொதுச்சொல்** என்பது உயர்திணை மற்றும் அஃறிணையில் அமைந்த சொற்களுள் ஆண், பெண் ஆகிய இருபாலருக்கும் பொதுவாய் அமைந்த சொல். குறிப்பால் ஒருபாலை நீக்கிப் பொருள் உணர்த்துவது ஆகும். இது குறிப்பு மொழியுள் அடங்கும்.  
**சான்று**:  
மாடு வண்டி இழுத்தது.  
மாடு என்னும் சொல் பசுவையும் காளையையும் குறிக்கும் பொதுச்சொல். எனினும், வண்டி இழுக்கும் செயலில் பசு ஈடுபடுத்தப்படுவது கிடையாது எனவே மாடு என்னும் சொல் இத்தொடரில் பசுவை நீக்கி காளையைக் குறித்தது.
# சுரேந்திரநகர் மாவட்டம்

மாநிலத்தின் புதிய வரைபடம்]]  
**சுரேந்திரநகர் மாவட்டம்** (Surendranagar district) சுரேந்திரநகரை நிர்வாகத் தலைமையிடமாகக் கொண்டு செயல்படுகிறது. குசராத்து மாநிலத்தின் மேற்குப் பகுதியில், கத்தியவார் தீபகற்பத்தில், சௌராஷ்டிர பகுதியில் அமைந்துள்ளது. இம்மாவட்டத்தின் மக்கட்தொகை ஏறத்தாழ 17 இலட்சம். சுரேந்திரநகரை முன்பு 'ஜாலா இராசபுத்திரர்கள்' ஆண்டதால் இந்நகர் ஜாலா நகர் என்று முன்பு அழைக்கப்பட்டது. சுரேந்திரநகர் மாநகராட்சி பகுதி நான்கு இலட்சம் மக்களைக் கொண்டது. மாவட்டத் தலைநகரான இந்நகரில் உயர்தொழில் நுட்பம் கொண்ட மாளிகைகள் அதிகமாக உள்ளன. இந்நகர், இந்தியாவின் பருத்தி நகர் என்றும் சிறப்பாக அழைக்கப்படுகிறது. பிரித்தானிய இந்தியாவின் ஆட்சியில் இம்மாவட்டப் பகுதியில் லிம்ப்டி சமஸ்தானம் செயல்பட்டது.
# சுரேந்திரநகர் மாவட்டம்

## மாவட்ட எல்லைகள்

சுரேந்திரநகர் மாவட்டத்தின் எல்லைகளாக, வடக்கே கட்சு மாவட்டம், கிழக்கே அகமதாபாத் மாவட்டம், தெற்கே பவநகர் மாவட்டம், மேற்கே ராஜ்கோட் மாவட்டம் அமைந்துள்ளன.
# சுரேந்திரநகர் மாவட்டம்

## மக்கட்தொகை கணக்கெடுப்பு புள்ளிவிவரம்

2011-ஆம் ஆண்டு மக்கட்தொகை கணக்கெடுப்பின்படி இம்மாவட்டத்தின் மக்கட்தொகை 17,55,875 ஆகும். மாவட்டத் தலைநகரான சுரேந்திரநகரில் நான்கு இலட்சம் மக்கள் வாழ்கின்றனர். 640 மாவட்டங்களைக் கொண்ட இந்தியாவில், மக்கள் தொகையில் இம்மாவட்டம் 274-ஆவது இடத்தில் உள்ளது. ஒரு சதுர கிலோமீட்டருக்கு 167 நபர்கள் என்ற கணக்கில் மக்கள் தொகை அடர்த்தி உள்ளது. கடந்த 2001 – 2011 ஆண்டுகளுக்கிடையே மக்கள் தொகை 15 விழுக்காடு உயர்ந்துள்ளது. இம்மாவட்டத்தின் ஆண்-பெண் வீதம் 1000 ஆண்களுக்கு 929 பெண்கள் என்றுள்ளது. இம்மாவட்டத்தில் கல்வி அறிவு 73.19 விழுக்காடாக உள்ளது. இம்மாவட்டத்தின் அதிக மக்கட்தொகையினர் சமண சமயத்தவர்கள் ஆவர்.
# சுரேந்திரநகர் மாவட்டம்

## இதர முதன்மையான நகரங்கள்

சுரேந்திரநகர் மாவட்டத்தில், சுரேந்திர நகர் தவிர இதர நகரங்கள் வருமாறு: தாரங்கதாரா, ஹல்வாத், வாத்வான், லிம்ப்டி, சூதா, லக்தர், கடோசன்ராஜ், மூலி, செய்லா, தங்காட் மற்றும் தர்னேதார்.
# சுரேந்திரநகர் மாவட்டம்

## மாவட்டப் பொருளாதாரம்

### வணிகம்,(குறுந்தொழில் நடுத்தரத்தொழில்கள்)

ரொட்டி, மட்பாண்டங்கள், பீங்கான் பாத்திரங்கள், நோய் நீக்கும் மருந்துகள், பொறியியல் தளவாடங்கள், பிளாஸ்டிக் பொருட்கள், சுரங்கப்பாறை உப்பு, சரிகை நூல், பருத்தி ஆடைகள், வேதியல் பொருட்கள், நெசவுக்கருவிகள், கழிவுநீர் கருவிகள் தயாரிக்கும் குறு, நடுத்தர தொழிற்சாலைகள் அதிகமாக உள்ளன.
# சுரேந்திரநகர் மாவட்டம்

## மாவட்டப் பொருளாதாரம்

### இயற்கை வளங்கள்

#### உப்புச் சுரங்கங்கள்

இந்தியாவின் உப்பு உற்பத்தியில் கிட்டத்தட்ட 25 விழுக்காடு இம்மாவட்டத்தில் உள்ள உப்பு சுரங்கங்களிலிருந்து உற்பத்தி செய்யப்படுகிறது.
# சுரேந்திரநகர் மாவட்டம்

## மாவட்டப் பொருளாதாரம்

### இயற்கை வளங்கள்

#### சரிகை, பருத்தி துணி & நூல்

இம்மாவட்டம் பருத்திக்கொட்டை, பருத்தி நூல், பருத்தித் துணி உற்பத்தித்துறையில் சிறந்து விளங்குகிறது. இங்கு கணக்கற்ற உலகத்தரம் வாய்ந்த பருத்தி நூல் ஆலைகளும், துணி ஆலைகளும் உள்ளது.  
பருத்திக் கொட்டையிலிருந்து எடுக்கப்படும் புண்ணாக்கு, பருத்திக் விதைகள், பருத்தி கொட்டை எண்ணெய் ஆகியவற்றின் உற்பத்தியில் முன்னணி மாவட்டமாக உள்ளது.  
தங்கச் சரிகை, செயற்கை சரிகை உற்பத்தியில் சிறந்து விளங்குகிறது.
# சுரேந்திரநகர் மாவட்டம்

## குறிப்பிடத்தக்கவர்கள்

- ஜாவேர்சந்த் மேஹானி (1896-1947), கவிஞர், இலக்கியவாதி, சமுக சீர்திருத்தவாதி, இந்திய விடுதலை இயக்க வீரர்
- சுக்லால் சாங்வி (1880-1978) சமண சமய அறிஞர் மற்றும் தத்துவஞானி, p.&nbsp;4215
# விக்கிப்பீடியா:தமிழ் விக்கியூடகக் கையேடு/பகுதிகளும் பொருளடக்கமும்

## பகுதிகள்

கட்டுரைகளை பகுதிகளாகப் பிரிக்க தலைப்புக்களைப் பயன்படுத்துங்கள். தலைப்பைத் தனியான வரியில் இடவும். #இரண்டாம் கட்டம்# நிலை இரண்டு தலைப்பை ("<code>==</code>") பெரும்பாலான தொகுப்பாளர்கள் பயன்படுத்துகின்றனர்.  
| <pre>==பகுதி தலைப்புகள் ==  
*தலைப்புகள்* உங்கள் கட்டுரையைப் பகுதிகளாக வடிவமைக்கிறது.
விக்கி மென்பொருள்
அவற்றிலிருந்து தானியக்கமாக
பொருளடக்க அட்டவணையை
உருவாக்க இயலும்.
இரண்டு 'சமன் குறியீடு'களுடன் ("==")
துவங்கவும்.  
===துணைப்பகுதி===  
மேலும் கூடுதலான 'சமன்' எழுத்துருக்கள்
துணைப்பகுதியை உருவாக்குகின்றன.  
====மேலும் சிறிய துணைப்பகுதி====
இரண்டிலிருந்து ("==")
நான்கு ("====") 'சமன்'களைப் போல இடையில் நிலைகளை தவறவிடாதீர்கள்,  
;ஓர் வரையறுக்கப்பட்ட சொல்: ஒரு வரியின்
துவக்கத்தில் இடப்படும் அரைப்புள்ளியானது (;)
ஓர் வரையறையை குறிக்கப் பயனாகிறது.
வரையறுக்கப்படும் சொல் தடித்த எழுத்தில் காட்டப்படும்.
முக்கால் புள்ளிக்கு (:) அடுத்து வருகின்ற வரையறை
இயல்பாக தடித்த எழுத்தில் காட்டப்படுவதில்லை.
இது ஓர் தலைப்பல்ல மற்றும் பொருளடக்க அட்டவணையில்
தோன்றுவதில்லை.  
</pre> | <div>பகுதி தலைப்புகள்</div>  
*தலைப்புகள்* உங்கள் கட்டுரையைப் பகுதிகளாக வடிவமைக்கிறது.
விக்கி மென்பொருள்
அவற்றிலிருந்து தானியக்கமாக
பொருளடக்க அட்டவணையை
உருவாக்க இயலும்.
இரண்டு 'சமன் குறியீடு'களுடன் ("==")
துவங்கவும்.  
<div>துணைப்பகுதி</div>  
மேலும் கூடுதலான 'சமன்' எழுத்துருக்கள்
துணைப்பகுதியை உருவாக்குகின்றன.  
<div>மேலும் சிறிய துணைப்பகுதி</div>  
இரண்டிலிருந்து ("==")
நான்கு ("====") 'சமன்'களைப் போல
இடையில் நிலைகளை தவறவிடாதீர்கள்,  
;ஓர் வரையறுக்கப்பட்ட சொல்: ஒரு வரியின் துவக்கத்தில் இடப்படும் அரைப்புள்ளியானது (;) ஒரு வரையறையைக் குறிக்க பயன்படுகிறது. வரையறுக்கப்படும் சொல் தடித்த எழுத்தில் காட்டப்படும். முக்கால் புள்ளிக்கு (:) அடுத்து வருகின்ற வரையறை இயல்பாக தடித்த எழுத்தில் காட்டப்படுவதில்லை. இது ஓர் தலைப்பல்ல; மற்றும் பொருளடக்க அட்டவணையில் தோன்றுவதில்லை. |  |
| --- | --- | --- |
| <pre></pre> | **கிடைமட்டக் கோடு**  
ஓர் கிடைமட்டக் கோட்டால்
வரிகளைப் பிரிக்க:  
:இது கோட்டிற்கு மேலே...
----
:...இது கோட்டிற்கு கீழே.
பகுதித் தலைப்பை பயன்படுத்தாவிடின்,
பொருளடக்க அட்டவணையில் இடம் பெறாது. | } |
# விக்கிப்பீடியா:தமிழ் விக்கியூடகக் கையேடு/பகுதிகளும் பொருளடக்கமும்

## பொருளடக்க அட்டவணை உள்ளடக்கம்

ஒரு பக்கத்திற்கு நான்கு தலைப்புக்களாவது இருந்தால் பொருளடக்க அட்டவணை ஒன்று முதல் தலைப்பிற்கு முன்னதாக (தலைப்பகுதிக்குப் பின்னதாக) தோன்றும். குறிப்பிட்ட பக்கத்தில் எங்காவது என்றிட்டால் பொருளடக்கம் (முதல் தலைப்பிற்கு அடுத்துத் தோன்றுவதற்கு மாற்றாக) இவ்வாறிட்ட இடத்தில் தோன்றும் . இதேபோல என்றிட்டால் பொருளடக்கம் தோன்றாது. அகர வரிசைத் தலைப்புக்களுக்கும் ஆண்டுத் தலைப்புகளுக்கும் குறும் பொருளடக்கப் பெட்டி உருவாக்கத்திற்கு உதவிப் பக்கத்தை நாடுங்கள்.
# விக்கிப்பீடியா:தமிழ் விக்கியூடகக் கையேடு/பட்டியல் உருவாக்கல்

### பட்டியல்கள்

| <pre># *எண்ணிட்ட பட்டியல்கள்* எல்லாம்:
# விக்கிப்பீடியா:தமிழ் விக்கியூடகக் கையேடு/பட்டியல் உருவாக்கல்

## எளிதாகத் தொடரலாம்

#: முந்தைய உருப்படியைத் தொடங்கும்
ஒரு புதிய வரி பட்டியலின் முடிவைக் குறிக்கும்.
# புது எண்ணிடல் 1 லிருந்து தொடங்கும்.</pre> | # *எண்ணிட்ட பட்டியல்கள்* எல்லாம்:

## எளிதாகத் தொடரலாம்

#: முந்திய உருப்படியைத் தொடங்கும்
ஒரு புதிய வரி பட்டியலின் முடிவைக் குறிக்கும்.
# புது எண்ணிடல் 1 லிருந்து தொடங்கும். |  |

| --- | --- | --- |
| <pre>
;வரையறைப் பட்டியல்கள்: சொற்களும் அவற்றின் வரையறைகளும்.
;மனோகரா: நாடகங்களின் உரைகளை இடப் பயன்படும்.
;கலைச்சொல்லாக்கம்: கட்டுரையில் பாவிக்கப்பட்ட புதிய கலைச்சொற்களை வரையறுக்க உதவும்
</pre> | ;வரையறைப் பட்டியல்கள்: சொற்களும் அவற்றின் வரையறைகளும்.
;மனோகரா: நாடகங்களின் உரைகளை இடப் பயன்படும்.
;கலைச்சொல்லாக்கம்: கட்டுரையில் பாவிக்கப்பட்ட புதிய கலைச்சொற்களை வரையறுக்க உதவும். | } |
# டிஸ்கவரி தொலைக்காட்சி

(Discovery Channel) டிஸ்கவரி கம்யூனிக்கேஷன்ஸ் நிறுவனத்தின் ஓர் அங்கமாகும். இந்த பொதுத்துறை நிறுவனம் ஜூன் 17 ஆம் தியதி 1985- ல் தனது ஒளிபரப்பைத் தொடங்கியது. இதன் தலைமைச் செயல் அதிகாரி 'டேவிட் ஸாஸ்லாவ்'. இது ஆவணப்படங்கள், அறிவியல் மற்றும் தொழில்நுட்பம் சார்ந்த நிகழ்ச்சிகளை ஒளிபரப்புகிறது. ஆகஸ்ட் 2013 நிலவரப்படி அமெரிக்காவில் 98,891,000 வீடுகளில் இத்தொலைக்காட்சி சேவை வழங்குகிறது.
# டிஸ்கவரி தொலைக்காட்சி

## வரலாறு

'ஜாண் ஹெண்டிரிக்ஸ்' என்பவர் 1982 -ல் பிபிசி மற்றும் ஆலன் & கம்பெனி ஆகியோர்களின் உதவியுடன் $5 மில்லியன் முதலீட்டில் இதைத் தொடங்கினார்..ஜூன் 17, 1985 - ல் தனது முதல் ஒளிபரப்பைத் தொடங்கிய போது தினமும் மாலை 3 மணி முதல் காலை 3 மணி வரை என 12 மணி நேர ஒளிபரப்பில் 156,000 வீடுகளில் இத்தொலைக்காட்சியைப் பார்த்தனர்.
# டிஸ்கவரி தொலைக்காட்சி

## வழங்கப்படும் மொழிகள்

இத் தொலைக்காட்சி சர்வதேச அளவில் 170 நாடுகளில் 431 மில்லியன் வீடுகளுக்குச் சேவை வழங்குகிறது. ஸ்பானிஷ் , ஜெர்மன் , உருசிய மொழி , செக் , தமிழ் , ஹிந்தி , டச்சு , போர்த்துக்கீச மொழி , இத்தாலிய மொழி , நார்வே மொழி , சுவீடிய மொழி , டேனிய மொழி , பின்னிய மொழி , துருக்கிய மொழி , போலிய மொழி , அங்கேரிய மொழி , ருமேனிய மொழி , அராபிய மொழி , ஸ்லோவினியம் , ஜப்பானிய மொழி , கொரிய மொழி , மற்றும் செர்பிய மொழி ஆகிய மொழிகளில் நிகழ்ச்சிகளை ஒளிபரப்புகிறது.
# டிஸ்கவரி தொலைக்காட்சி

## தமிழ் ஒளிபரப்பு

2011 ஆம் ஆண்டு ஆகஸ்டு 15 ஆம் தேதி தமிழில் தனது ஒளிபரப்பைத் தொடங்கியது. தமிழகத்தில் 10 மில்லியன் வீடுகளுக்கு சேவை வழங்கிவருகிறது.
# விக்கிப்பீடியா:தமிழ் விக்கியூடகக் கையேடு/புதிய கட்புலத் தொகுப்பான்

பெரும்பான்மையான விக்கிப்பீடியா பக்கங்களைத் தொகுப்பது எளிதான செயலே. இங்கு விக்கிமீடியா நிறுவனத்தால் புதியதாக உருவாக்கப்பட்டு பீட்டா நிலையில் செயல்படுத்தப்பட்டுள்ள **கட்புலத் தொகுப்பானைக்** (*VisualEditor*)கொண்டு பக்கங்களைத் தொகுப்பதெப்படி எனக் கூறப்பட்டுள்ளது. பழைய உரைத் தொகுப்பானைப் பயன்படுத்த விரும்புவோர் விக்கிப்பீடியா:தொகுத்தல் பக்கம் காணவும்.
<div>
விக்கிமீடியா நிறுவனத்தின் (WMF) உருவாக்குநர்கள் விக்கி குறியீடுகளைக் கற்கும் தேவையின்றி, பக்கங்களைத் தொகுக்கும் வண்ணம் கட்புலத் தொகுப்பான் (VisualEditor) (VE) ஒன்றை பீட்டா பதிப்பாக செயல்படுத்தியுள்ளார்கள். இதுவும் விக்கிக் குறியீடுகளைக் கொண்டியங்கும் பழைய உரைத் தொகுப்பானும் அனைத்து தொகுப்பாளர்களுக்கும் அனைத்து கட்டுரைப் பக்கங்களுக்கும் பேச்சுப் பக்கங்களுக்கும் தானியக்கமாக கிடைக்கும். "மூலத்தை தொகு" கீற்றின் மூலமாக பழைய உரைத் தொகுப்பானையும் "தொகு" கீற்றின் மூலமாக கட்புலத் தொகுப்பானையும் பயன்படுத்தலாம்.  
***சோதனையோட்டத்தில் இருக்கும் கட்புலத் தொகுப்பானைக் குறித்த வழு அறிக்கைகளையும் கருத்துக்களையும் :en:Wikipedia:VisualEditor/Feedback இங்கு அளிக்கலாம்.***  
விக்கியுரைத் தொகுப்பான் குறித்தே இக்கட்டுரை அமைந்துள்ளது. விக்கியுரைத் தொகுப்பானில் செய்யும் அனைத்து திருத்தங்களையும் கட்புலத் தொகுப்பானிலும் செய்ய இயலும் என்றாலும் கட்புலத் தொகுப்பான் சோதனையோட்டத்தில் இருப்பதால், சில பிழைகள் ஏற்படலாம். பல பயனர்கள் இது மிகவும் மெதுவாக இயங்குவதாகவும் வழு பதிந்துள்ளனர். பட்டறிவு மிக்கப் பயனர்கள் விக்கியுரைத் தொகுப்பானில் திறன்பட செயல்பட முடியுமென்றாலும் புதிய பயனர்களுக்காகவே இந்த கட்புலத் தொகுப்பான் வடிவமைக்கப்படுகிறது.  
உங்கள் விருப்பத் தேர்வுகளில் கட்புலத் தொகுப்பானை செயலறச் செய்யவியலும்.  
**குறிப்பாக இண்டர்நெட் எக்சுபுளோரர் (IE) பயனர்களுக்கு:** தற்சமயம் கட்புலத் தொகுப்பான் அனைத்து இண்டர்நெட் எக்சுபுளோரர் பதிப்புகளிலும் செயலறச் செய்யப்பட்டுள்ளது. பிற்காலத்தில் வழுக்கள் களையப்பட்டு ஐ.ஈ 9 , ஐ.ஈ 10 உலாவிகளுக்கு செயல்படுத்தப்பட்டாலும் ஐ.ஈ 8 அல்லது முந்திய பதிப்புகளில் இது வேலை செய்யாது.
</div>
__TOC__
<div>  
<div>
# விக்கிப்பீடியா:தமிழ் விக்கியூடகக் கையேடு/புதிய கட்புலத் தொகுப்பான்

## கட்புலத் தொகுப்பானைப் பயன்படுத்த துவக்குவது எப்படி

</div>  
<div>
# விக்கிப்பீடியா:தமிழ் விக்கியூடகக் கையேடு/புதிய கட்புலத் தொகுப்பான்

## துவக்கம்: கட்புலத் தொகுப்பான் கருவிப்பட்டை

</div>  
<div>
# விக்கிப்பீடியா:தமிழ் விக்கியூடகக் கையேடு/புதிய கட்புலத் தொகுப்பான்

## விசைப்பலகை சுருக்குவழிகள்

</div>  
விசைப்பலகை சுருக்குவழிகள் வடிவமைப்பை தொகுக்கும்போது கருவிப்பட்டையின் படவுருக்களை சொடுக்கிக் கொண்டிருப்பதை விட விரைவாக செயல்பட வழிசெய்கின்றன. பொதுவான சுருக்குவழிகள், மற்ற தொகுத்தல் மென்பொருட்களில் பயன்படுத்தப்படும் சுருக்குவழிகள் கட்புலத் தொகுப்பானிலும் இயங்குகின்றன. முழுமையான பட்டியலை இங்கு காணலாம். சில வழைமையான சுருக்குவழிகள் இங்கு பட்டியலிடப்பட்டுள்ளன:  
| விண்டோசு சுருக்குவழி | செயல் | குறியீடு | மாக் சுருக்குவழி | விண்டோசு சுருக்குவழி | செயல் | குறியீடு | மாக் சுருக்குவழி |
| --- | --- | --- | --- | --- | --- | --- | --- |
| <hr /> | <hr /> |  |  |  |  |  |  |
| **தடித்தெழுத்து** | இணைப்பிடு |  |  |  |  |  |  |
| <hr /> | <hr /> |  |  |  |  |  |  |
| *சாய்வெழுத்து* | வெட்டு |  |  |  |  |  |  |
| <hr /> | <hr /> |  |  |  |  |  |  |
| செயல் தவிர் | படியெடு |  |  |  |  |  |  |
| <hr /> | <hr /> |  |  |  |  |  |  |
| மீண்டும் செய் | ஒட்டு | } |  |  |  |  |  |  
</div>
# குவிண்டால்

**குவிண்டால்** (Quintal) என்பது எடைக்கான அளவீடு ஆகும். இது ஒரு இலத்தீன் வார்த்தை. 100 பவுண்டு அல்லது 100 கிலோகிராம் எடையை குவிண்டால் என பல நாடுகள் குறிப்பிடுகின்றன.
- இந்தியா மற்றும் அல்பேனியா நாடுகளில் ஒரு குவிண்டால் என்பது 100 கிலோகிராம் எடையைக் குறிக்கும்.
- பிரான்சில் ஒரு குவிண்டால் என்பது 100 பவுண்ட் எடையைக் குறிக்கும்.
- ஸ்பெயினில் ஒரு குவிண்டால் என்பது 100 லிப்ராஸ் (46 கிலோகிராம்) எடையைக் குறிக்கும்.
பொதுவாக 100 எடை என்பதை குவிண்டால் எனக் குறிப்பிடுகின்றனர். இது 1866-ல் அமரிக்காவில் நிர்ணயம் செய்யப்பட்டது. இப்போது பெரும்பான்மையான இடங்களில் இந்த அளவீடு பயன்படுத்தப்படவில்லை.
# நீட்டலளவை

**நீட்டலளவை** அல்லது **நீள அலகுகள்** (*units of length*) என்பது நீளம், உயரம், ஆழம், தூரம் போன்ற நீள அளவுகளை அளப்பதற்குப் பயன்படுத்தப்படும் அலகுகள் ஆகும். இன்றைய காலகட்டத்தில் ஐக்கிய அமெரிக்காவில் பயன்படுத்தப்படும் அமெரிக்க அலகுகள், மற்றும் ஏனைய நாடுகளில் பயன்படுத்தப்படும் மெட்ரிக் முறை ஆகியன முக்கியமான அலகுகள் ஆகும். மெட்ரிக்கு முறை எஸ்ஐ, மற்றும் எஸ்ஐ அல்லாத அலகுகளாக மேலும் பிரிக்கப்பட்டுள்ளன.
# நீட்டலளவை

## மெட்ரிக்கு முறை

### எஸ்ஐ (SI)

SI எனப்படும் அனைத்துலக முறை அலகுகளில் நீளத்தின் அலகு மீட்டர் ஆகும். வெற்றிடத்தில் ஒளியானது நொடியில் *கடக்கும் தொலைவு* ஒரு மீட்டர். இது அண்ணளவாக 1.0936&nbsp;யார்கள் ஆகும். ஏனைய அலகுகள் மீட்டருடன் பின்வரும் அட்டவணையில் உள்ள முன்னோட்டுகளைச் சேர்ப்பதன் மூலம் பெறப்படலாம்:  
எடுத்துக்காட்டாக, ஒரு கிலோமீட்டர் 1000&nbsp;மீட்டர்கள் ஆகும்.
# நீட்டலளவை

## மெட்ரிக்கு முறை

### SI-அல்லாதவை

CGI எனப்படும் சென்டிமீட்டர்-கிராம்-செக்கண்டு முறை அலகுகளில், நீளத்தின் அடிப்படை அலகு செண்ட்டி மீட்டர் ஆகும். இது மீட்டரின் 1/100 பங்காகும்.  
SI-அல்லாத நீளத்தின் ஏனைய அலகுகள்:
- பெர்மி (fm) (= SI இல் 1 பெர்மி (அலகு) in SI units)
- ஆங்ஸ்டிராம் (Å) (SI இல் = 100 பீக்கோமீட்டர்கள்)
- மைக்குரோன் (SI இல் = 1 மைக்ரோமீட்டர்)
# நீட்டலளவை

## இம்பீரியல்/அமெரிக்க அலகு

இம்பீரியல் மர்றும் அமெரிக்க அலகு முறையில் நீளத்தின் அடிப்படை அலகு யார் ஆகும். 1959 ஆம் ஆண்டு பன்னாட்டு உடன்படிக்கயின் படில், ஒரு யார் என்பது 0.9144&nbsp;மீட்டர்கள் ஆகும்.  
பொதுவான இம்பீரியல் அலகுகள்:
- அங்குலம் (2.54&nbsp;செமீ)
- அடி (12&nbsp;அங்குலம், 0.3048 மீ)
- யார் (நீள அலகு) (3&nbsp;அடி, 0.9144 மீ)
- மைல் (5280&nbsp;அடி, 1609.344 மீ)
- (நிலம்) லீக் (3 மைல்கள்)
# நீட்டலளவை

## கடல்-சார்ந்த

மாலுமிகளால் பயன்படுத்தப்படும் கடல்-சார் நீள அலகுகள்:  
- பதொம் (மெட்ரிக்கு-அல்லாத நாடுகளில் ஆழம் அளப்பதற்கு) (2 யார்கள் = 1.8288 மீ)
- கடல் மைல் (1852 மீ)
# நீட்டலளவை

## வான்வெளி

வானோட்டிகள் உயரத்தை அடியிலும் (சீனா, உருசியா தவிர்த்து), தூரத்தை கடல் மைலிலும் அளக்கிறார்கள்.
# நீட்டலளவை

## நில அளவை

ஐக்கிய அமெரிக்காவில் நில அளவையாளர்கள்:
- சங்கிலி (~20.1மீ)
- ரொட் (*rod*) அல்லது பேர்ச் (*perch*) (~5 மீ)
ஆகிய அலகுகளையே தற்போதும் பயன்படுத்துகிறார்கள்.
# நீட்டலளவை

## அறிவியல்

### வானியல்

வானியலில் பின்வரும் அலகுகள் பயன்படுத்தப்படுகின்றன:
- புவி ஆரை (<math>R_\oplus</math>) (&asymp;6,371&nbsp;கி.மீ.)
- வானியல் அலகு (au அல்லது ua) (2012 வரைவின் படி, 149,597,870,700&nbsp;மீ) அண்ணளவாக பூமிக்கும் சூரியனுக்கும் இடைப்பட்ட தூரம்.
- ஒளியாண்டு (ly) (&asymp;9,460,730,472,580.8&nbsp;கி.மீ.) ஒரு யூலியன் ஆண்டில் வெற்றிடத்தில் ஒளி செல்லும் தூரம்.
- புடைநொடி (pc) (&asymp;30,856,775,814,671.9&nbsp;கி.மீ. அல்லது ~3.26156&nbsp;ly)
- ஹபிள் நீளம் (13.8 பில்லியன் ஒளியாண்டு/306593922 புடைநொடி)
# நீட்டலளவை

## அறிவியல்

### இயற்பியல்

- நீளத்தின் அணு அலகு (போர் ஆரை): <math>a_0 \approx 0.529\;177\;210\;92 \times 10^{-10} \mbox{ m}</math>
- நீளத்தின் இயற்கை அலகு: <math>\bar{\lambda}_\text{C} \approx 386.159\;268\;00 \times 10^{-15} \mbox{m}</math>
- பிளாங்க்: <math>\ell_\text{P} \approx 1.616\;199 \times 10^{-35} \mbox{ m}</math>
# ஹெக்டா மீட்டர்

**ஹெக்டா மீட்டர்** என்பது அனைத்துலக முறை அலகுகளில் நீள அளவின் அடிப்படை அலகு ஆகும். 1 ஹெக்டா மீட்டர் என்பது 100 மீட்டர் நீளத்தைக் குறிக்கும் அலகு. ஹெக்டா என்ற வார்த்தை கிரேக்க மொழியிலிருந்து பெறப்பட்டத்து. ஹெக்டா என்றால் கிரேக்க மொழியில் 100 என்று பொருள்.  
ஒரு காற்பந்து மைதானத்தின் நீளம் 100 ஹெக்டா மீட்டர் ஆகும். மிக அபூர்வமாகவே பயன்படுத்தப்படும் அளவீட்டு முறை இது.
# கர்த்தார் சிங்

**கர்த்தார் சிங்** (*Kartar Singh Sarabha*) 1896-ஆம் ஆண்டு மே 24 ஆம் நாள் பிறந்தார். பகத் சிங் இவரைத் தன் வழிகாட்டியாக குறிப்பிடுகிறார். இவர் கதர் கட்சியை உருவாக்கியவர்களில் முதன்மையானவர்.
# கர்த்தார் சிங்

## இளமைக்காலம்

கர்த்தார் சிங் பஞ்சாப் மாநிலத்தில் லூதியானா மாவட்டத்தில் சரபா என்ற கிராமத்தில் பிறந்தார். அவரது தந்தை சர்தார் மங்கள் சிங். அவரது தாயார் சாஹிப் கபூர். அவரின் இளவயதிலேயே அவரது தந்தை இறந்துவிட்டார். அவரது தாத்தாவின் அரவணைப்பில் சொந்த கிராமத்தில் ஆரம்பக் கல்வியை முடித்தார். பின்னர் லூதியானாவில் மெட்ரிகுலேஷன் படித்தார். பின்னர் ஒரிசாவில் உள்ள அவரது சித்தப்பா வீட்டில் இருந்து பத்தாவது முடித்துக் கல்லூரியில் சேர்ந்தார். பின்னர் அமெரிக்காவில் வேலை பார்க்கச் சென்றார்.
# கர்த்தார் சிங்

## அமெரிக்க வாழ்க்கை

ஜனவரி 1912-ல் சான்ஃபிரான்சிஸ்கோ துறைமுகத்தில் கப்பல் நங்கூரமிட்டது. அமெரிக்க அதிகாரிகள் மற்ற நாட்டவரைவிட இந்தியர்களைக் கடுமையாக சோதனையிட்டனர். கர்த்தார் சிங் இது பற்றி மற்றவர்களிடம் விசாரித்தபோது அவர்கள் "இந்தியர்கள் அடிமை நாட்டு குடிமக்கள் என்பதால் மோசமாக நடத்தப்படுகின்றனர்" என்றனர். இது கர்த்தார் சிங்கை கடுமையாகப் பாதித்தது. அந்த காலகட்டத்தில் (1914) இந்தியர்கள் வெளி நாட்டில் தொழிலாளியாகவோ பிரித்தானிய அரசின் சாம்ராஜ்ய விஸ்தரிப்புக்குப் போராடும் இராணுவ வீரர்களாகவோ தான் இருந்தார்கள்.
கர்த்தார் சிங் பெர்க்ளேயில் உள்ள கலிபோர்னிய பல்கலைக்கழகத்தில் வேதியியல் பட்டப்படிப்புக்காக சேர்ந்தார். பழத்தோட்டத்தில் பழம் சேகரிக்கும் வேலையும் செய்தார். அப்போதிருந்தே கர்த்தார் சிங் மற்றவர்களுடன் சேர்ந்து இந்தியா சுதந்திரம் பெறுவதற்கான முயற்சிகளைச் செய்தார்.
# கர்த்தார் சிங்

## கதர் கட்சியும் கதர் செய்தித்தாளும்

கர்த்தார் சிங் 1913-ஆம் ஆண்டு ஏப்ரல் 21 ஆம் நாள் சோஹன்சிங், ஹர்தயாள் ஆகியோருடன் சேர்ந்து கதர் கட்சியை உருவாக்கினார். அதன் தாரக மந்திரம் **"இந்திய சுதந்திரத்திற்காக அனைத்தையும் பணயம் வைப்போம்"** என்பதாகும். 1913-ஆம் ஆண்டு நவம்பர் 1 அன்று **"கதர்"** என்ற செய்தித்தாள் வெளியானது. பஞ்சாபி, ஹிந்தி, உருது, பெங்காலி, குஜராத்தி, புஷ்டோ மொழிகளில் வெளியானது. ஹர்தயாள் எழுத்து வேலையும் கர்த்தார் சிங் அச்சு வேலையும் செய்தனர். உலகம் முழுவதும் உள்ள இந்தியர்களுக்கு அனுப்பப்பட்டது. குறைந்த காலத்தில் இது எல்லோருடைய ஆதரவையும் பெற்றது. கர்த்தார் சிங்கின் வீரம் பகத் சிங்கைக் கவர்ந்தது. அவர் கர்த்தார் சிங்கைத் தனது குருவாக ஏற்றார்.
# கர்த்தார் சிங்

## இந்து-ஜெர்மன் ஆலோசனை

முதலாம் உலகப்போர் ஆரம்பித்த உடன் கதர் கட்சி இந்திய சுதந்திரத்திற்கு இது நல்ல சந்தர்ப்பம் என்று நினைத்தது. பிரித்தானிய அரசுக்கு எதிரான போர் என்று அச்சிட்டு ஆயிரக்கணக்கான பிரசுரங்கள் கிராமம், நகரம், இராணுவம் என்று எங்கெங்கும் விநியோகிக்கப்பட்டன. கர்த்தார் சிங் கொழும்பு வழியாக இந்தியா வந்தார். அவருடன் சத்யேன்சென், விஷ்ணு கணேஷ் பிங்களே மற்றும் பலர் வந்தனர். இன்னும் 20,000 வீரர்கள் வருவார்கள் என்று எதிர்பார்த்தனர். கர்த்தார் சிங்கும் பிங்களேயும் ராஷ் பிஹாரி போஸ் அவர்களை பனாரஸில் சந்தித்தனர். பஞ்சாப் ராணுவத்துடன் சேர்ந்து பிரித்தானிய அரசை எதிர்க்கத் திட்டமிட்டிருந்தனர். இது இந்து-ஜெர்மானிய சதி என்று குறிப்பிடப்படுகிறது.
# கர்த்தார் சிங்

## கிர்பால் சிங்கின் துரோகம்

கதர் கட்சியின் செயல்பாடுகளை கிர்பால் சிங் என்ற போலீஸ்காரர் அரசிடம் காட்டிக் கொடுத்துவிட்டார். பெரும்பாலான கதர்கட்சியினர் கைது செய்யப்பட்டனர். கர்த்தார் சிங், ஹர்னாம் சிங், ஜகத் சிங் ஆகியோர் ஆப்கானிஸ்தானத்திற்குத் தப்பிச் செல்லும்படி கூறப்பட்டனர். அவரது தோழர்கள் அனைவரும் அரசாங்கத்திடம் சிக்கிக் கொண்டிருக்கும் பொழுது தாம் மட்டும் தப்பிச் செல்ல விருப்பமில்லாமல் திரும்பிவிட்டனர். அரசிடம் மாட்டிக்கொண்டனர். வழக்கு விசாரணையின் போது அவரது திறமைகள் நீதிபதியைக் கவர்ந்தது. அவர் இரக்கத்தை எதிர்பார்க்கவில்லை. தனது செயலுக்குப் பெருமைப்பட்டார். எனவே அவர் ஆபத்தானவராகக் கருதப்பட்டு 1915-ஆம் ஆண்டு நவம்பர் 16 அன்று லாகூர் மத்திய சிறையில் தூக்கிலிடப்பட்டார். அப்போது அவருக்கு வயது 19. அவருடன் கதர்கட்சியைச் சேர்ந்த 24 பேர் தூக்கிலிடப்பட்டனர்.
# கர்த்தார் சிங்

## கர்த்தார் சிங் கவிதை

தனது தூக்குத் தண்டனையின் போது கர்த்தார் சிங் பாடிய கவிதை இது என்று கூறப்படுகிறது:  
(:"ਸੇਵਾ ਦੇਸ਼ ਦੀ ਜਿੰਦੜੀਅੇ ਬੜੀ ਔਖੀ,
:ਗੱਲਾਂ ਕਰਨੀਆਂ ਢੇਰ ਸੁਖੱਲੀਆਂ ਨੇ,
:ਜਿੰਨੇ ਦੇਸ਼ ਦੀ ਸੇਵਾ ਚ ਪੈਰ ਪਾਇਆ,
:ਓਹਨਾ ਲੱਖ ਮੁਸੀਬਤਾਂ ਝੱਲੀਆਂ ਨੇ.")  
:"தேசத்தொண்டு சிரமமானது,
:சொல்வது எளிது,
:ஒருவன் அந்தப் பாதையில் நடக்கும்போது
:லட்சக்கணக்கான பேராபத்துக்களைச் சந்திக்க வேண்டும்."
# இந்து தமிழ் திசை

**இந்து தமிழ் திசை** (*Hindu Tamil Thisai/Indhu Tamizh Thisai*) என்பது தமிழ்நாட்டில் இருந்து வெளியாகும் ஒரு நாளிதழ் ஆகும். இதன் முதல் பதிப்பு, 2013 ஆம் ஆண்டு செப்டெம்பர் 16 அன்று வெளியிடப்பட்டது. சென்னையைத் தலைமையகமாகக் கொண்டு இயங்கும் இந்த நாளிதழ், த இந்து ஆங்கில நாளிதழின் ஒரு அங்கம் ஆகும்.
இந்த இதழுக்கு முதலில் இடப்பெட்ட பெயரான *தி இந்து* என்பது 2018 சூலை முதல் நாளில் இருந்து *இந்து தமிழ் திசை* என்ற தலைப்போடும் அதிகாரபூர்வமாக *இந்து தமிழ்* என்றும் பெயர் மாற்றப்பட்டது.
# இந்து தமிழ் திசை

## தலைப்புகளும் துணைத் தலைப்புகளும்

தமிழகம், இந்தியா, உலகம், வணிகம், விளையாட்டு, சினிமா, சிந்தனைக் களம், பொது, சமூகம் போன்ற தலைப்புகளும், சிறப்புக் கட்டுரைகள், கலைஞர் பக்கம், கல்வி, தொழினுட்பம், நலமே நாடி, சுற்றுச்சூழல், ஆன்மீகம் போன்ற துணைத் தலைப்புகளையும் கொண்டு பளபளப்பான காகிதத்தில் அச்சிடப்பட்டு வெளியிடப்படுகிறது. 16 செப்டம்பர் 2016ல் தன் நான்காவது ஆண்டில் அடியெடுத்து வைத்தது
# இந்து தமிழ் திசை

## தேசிய விருது

2014ஆம் ஆண்டு மே மாதம் 30, 31ஆம் தேதிகளில் கோவாவில் நடந்த *கோவா உஃபெசுட்டு 2014* என்ற விருது வழங்கும் நிகழ்ச்சியில் *உலகம் உயிர் பெறும் உங்கள் மொழியில்* என்ற விளம்பர வாசகத்திற்கு *தேசிய தங்க விருது* வழங்கப்பட்டது.
# இந்து தமிழ் திசை

## வெளியிணைப்புகள்

- தி இந்து தமிழ் நாளிதழின் இணையத்தளம்
# அம்ரேலி மாவட்டம்

**அம்ரேலி மாவட்டம்** குசராத்து மாநிலத்தின் மேற்கு பகுதியில், கத்தியவார் தீபகற்பத்தின், சௌராட்டிர தேசத்தில், குசராத்தின் 33 மாவட்டங்களில் ஒன்றாக உள்ளது. இம்மாவட்டத்தின் தலைநகரம் அம்ரேலி நகராகும்.
# அம்ரேலி மாவட்டம்

## மாவட்டத்தின் விவரம்

இம்மாவட்டம் மிகவும் வறட்சியான பகுதியாகும். எனவே இம்மாவட்ட மக்கள் பலர் வெளிநாடுவாழ் இந்தியர்களாக உள்ளனர். குறிப்பாக ஐக்கிய அமெரிக்காவில் இம்மாவட்டத்தினர் அதிகமாக காணப்படுகின்றனர். கல்வித்துறையில் இம்மாவட்டம் குசராத்தின் ஒரு மையப்பகுதியாக உள்ளது.
# அம்ரேலி மாவட்டம்

## பெயர்க் காரணம்

அம்ரேலி மாவட்டம், அதன் தலைநகரான அம்ரேலி நகரத்தின் பெயரில் அழைக்கப்படுகிறது. கி. மு., 534ஆம் ஆண்டில் அம்ரேலி நகரம் `அனுமான்ஜி` எனும் பெயரில் அழைக்கப்பட்டதாக நம்பப்படுகிறது. பின்பு இப்பெயர் `அம்லிக்` என்று மருவி அழைக்கப்பட்டது. காலப்போக்கில் `அம்லிக்` எனும் இவ்வூர் `அம்ரவல்லி` என்றும் பிறகு அமராவதி என்று அழைக்கப்பட்டது. பண்டைய சமசுகிருத மொழியில் அம்ரேலி நகர் `அமராவதி` எனும் பெயரால் அழைக்கப்பட்டது.
# அம்ரேலி மாவட்டம்

## மாவட்டப் பொருளாதாரம்

தொழில்துறையை பொருத்த வரை அம்ரேலி மிகவும் பின்தங்கிய மாவட்டமாக உள்ளது, வைரங்களை பட்டை தீட்டுதல் மற்றும் மெருகூட்டுதல், சமையல் எண்ணெய் உற்பத்தி செய்வது இம்மாவட்டம் முழுவதும் உள்ள சிறுதொழில்கள் ஆகும். இங்கு உற்பத்தி செய்யப்படும் எடைகாட்டும் தராசுகள் குசராத்து முழுவதும் பயன்படுத்தப்படுகிறது. போதுமான மழை இல்லாத காரணத்தால் வேளாண்மைத் தொழில் சிறிதளவே நடைபெறுகிறது. மீன்பிடித்தல் தொழில் சிறப்பாக உள்ளது. மாவட்டத்தில் உள்ள மீன்பிடி துறைமுகங்களான பிபாவ், ஜாபர்பாத் மற்றும் விக்டர் போன்ற மீன்பிடி துறைமுகங்கள் மீன் சந்தைக்கு பெரிதும் துணைபுரிகிறது. வேளாண்மை சார்ந்த இதர தொழில்கள் நன்கு வளர்ச்சி அடைந்துள்ளது. மாவட்டத்தில் உள்ள பெருந்தொழில் நிறுவனங்களில் குறிப்பிடத்தக்கவைகள்.
- அல்ட்ரா டெக் சிமிண்ட் தொழிற்சாலை, ராஜீலா
- நர்மதா சிமிண்ட் தொழிற்சாலை, ஜாபர்பாத்
- மெடாடிஸ்ட் நிறுவனம், ராஜீலா
- தரம்ஷி மொரார்ஜி வேதியல் தொழிற்சாலைகள்
- ஜி எச் சி நிறுவனம்
# அம்ரேலி மாவட்டம்

## வருவாய் வட்டங்கள்

இம்மாவட்டம் 11 வருவாய் வட்டங்கள் கொண்டுள்ளது. பெயர்கள் பின்வருமாறு.
- அம்ரேலி வட்டம்
- பகாசரா வட்டம்
- வாடியா வட்டம்
- பாப்ரா வட்டம்
- லத்தி வட்டம்
- லிலியா வட்டம்
- சாவர்குண்டலா வட்டம்
- தாரி வட்டம்
- காம்பா வட்டம்
- ராஜீலா வட்டம்
- ஜாபர்பாத் வட்டம்
# அம்ரேலி மாவட்டம்

## 2011ஆம் ஆண்டு மக்கள்தொகை கணக்கெடுப்பு புள்ளிவிவரம்

2011ஆம் ஆண்டில் எடுத்த மக்கள் தொகை கணக்கெடுப்பின்படி, இம்மாவட்டத்தின் மக்கட்தொகை 15,13,614ஆக இருந்த்து. மக்கள் தொகைப்படி இம்மாவட்டம், இந்தியாவின் 640 மாவட்டங்களில் இம்மாவட்டம் 329 ஆவது இடத்தில் உள்ளது..
மாவட்டத்தின் மக்கள்தொகை அடர்த்தி ஒரு சதுர கிலோமீட்டரில் 205 நபர்கள் வசிக்கின்றனர். 2001-2011 முடிய உள்ள பத்தாண்டுகளில் மக்கள் தொகை வளர்ச்சி விகிதம் 8.59 விழுக்காடு கூடியுள்ளது.. மக்களின் கல்வி அறிவு 74.49 விழுக்காடாக உள்ளது. . ஆண்-பெண் பாலின விகிதம் 1000 ஆண்களுக்கு 964 பெண்கள் உள்ளனர்.
# அம்ரேலி மாவட்டம்

## பார்க்க வேண்டிய இடங்கள்

- நாகநாதர் கோயில், அம்ரேலி நகரம்
- காயத்திரி கோயில் மற்றும் ஸ்ரீநாத் கோயில், ஹவேலி
- கலாதர - கொடியார் கோயில்
- கொடியார் நீர்த்தேக்கம்
# வேதத்துக்குப் பொருள் அருளிச்செய்த படலம்

**வேதத்துக்குப் பொருள் அருளிச் செய்த படலம்** என்பது சிவபெருமானது அறுபத்து நான்கு திருவிளையாடல்களை விளக்கும் பரஞ்சோதி முனிவர் எழுதிய திருவிளையாடல் புராணம் நூலின் வருகின்ற 16வது படலமாகும், இப்படலம் மதுரைக் காண்டத்தில் இடம்பெற்றுள்ளது
# வேதத்துக்குப் பொருள் அருளிச்செய்த படலம்

## படலச் சுருக்கம்

சிவபெருமானிலிருந்து தோன்றிய வேதங்களை கற்று அதன் பொருளை உணர முடியாமல் கண்ணுவர், கருக்கர் முதலிய முனிவர்கள் வருந்தினர். அவர்களின் வருத்தினை அகற்ற அரபத்தர் எனும் முனிவர் மதுரை சோமசுந்தரப் பெருமானை வணங்கும்படி கூறினார். அதன் படி முனிவர்கள் மதுரையை அடைந்து சோமசுந்தரப் பெருமானை வழிபட்டார்கள். சிவபெருமான் குருவாக அவர்களுக்கு காட்சி தந்து வேதத்தின் பொருளை விளக்கினார்.
# நினா தவுலுரி

**நினா தவுலுரி** மிஸ் நியூயார்க் 2013 அழகி, அட்லான்டிக் சிட்டியில் நடந்த போட்டியில் மிஸ் அமெரிக்கா 2014 பட்டத்தை வென்ற முதல் இந்திய வம்சவாளி அழகி ஆவார். நடுவர்களால் இவரிடம் இறுதிச்சுற்றில் கேட்கப்பட்ட கேள்வி பிளாஸ்டிக் முகமாற்று அறுவைச் சிகிச்சை பற்றியது. உங்கள் இமை மற்றும் கண்கள் கூடுதலாக நீங்கள் ஒரு ஆசியர் போன்று காட்டிக் கொடுக்கிறதே, அதை பிளாஸ்டிக் அறுவை சிகிச்சை மூலம் அகற்றச் சொன்னால் என்ன செய்வீர்கள் என நடுவர்கள் கேள்வி எழுப்ப, நீங்கள் எப்படி இயல்பாக இருக்கிறீர்களோ அதில் நம்பிக்கை வையுங்கள் என்றார் நீனா.
# நினா தவுலுரி

## படிப்பு

இவரின் அப்பா அமெரிக்காவில் புகழ்பெற்ற மகப்பேர் மருத்துவராக உள்ளார். அவரைப்போல் இவரும் மிச்சிகன் பல்கலைக்கழகத்தில் இளநிலை பட்டம் (மூளை சார் அறிவியல்) பெற்றுள்ளார். சில ஆண்டுகளாக இந்திய நடனமும் கற்றுவருகிறார்.
# ஜூனாகத் மாவட்டம்

**ஜூனாகத் மாவட்டம்** (Junagadh district) குசராத்து மாநிலத்தின் மேற்கில், கத்தியவார் தீபகற்பத்தின், சௌராஷ்டிர தேசத்தில், காம்பே வளைகுடா பகுதியில் அமைந்துள்ளது. ஜூனாகத் மாவட்டம், ஜூனாகத் நகரை நிர்வாகத் தலைமையிடமாகக் கொண்டு செயல்படுகிறது. ஜூனாகத் அரசை ஆண்ட சுதேச சமஸ்தான மன்னர், இந்திய அரசின் துணை பிரதமர் சர்தார் வல்லபாய் படேலின் வற்புறுத்தல் காரணமாக இந்தியாவுடன் இணைக்க விருப்பம் தெரிவித்தார்.
# ஜூனாகத் மாவட்டம்

## புவியியல்

ஜூனாகத் மாவட்டம், குசராத்து மாநிலத்தின் மேற்கு பகுதியில், கத்தியவார் தீபகற்பத்தில் உள்ள சௌராஷ்ட்ர பகுதியில் அமைந்துள்ளது. இம்மாவட்டத்தின் எல்லைகளாக வடக்கில் ராஜ்கோட் மாவட்டம், வடமேற்கில் போர்பந்தர் மாவட்டம், கிழக்கில் அம்ரேலி மாவட்டம், தெற்கிலும் மேற்கிலும் கிர் சோம்நாத் மாவட்டம் மற்றும் அரபுக்கடல் அமைந்துள்ளது.  
(67வது இந்தியா சுதந்திரமான 15-08-2013இல் ஏழு புதிய மாவட்டங்கள் உருவாக்கப்பட்டன. சோம்நாத் வருவாய் கோட்டத்தையும், கிர்னார் மலைப்பகுதிகளையும் ஜூனாகாத் மாவட்டத்திலிருந்து பிரித்து கிர்சோம்நாத் மாவட்டம் எனும் புதிய மாவட்டம் 15-08-2013-இல் உருவாக்கப்பட்டது.
# ஜூனாகத் மாவட்டம்

## மாவட்ட நிர்வாகம்

இம்மாவட்டம் 10 வருவாய் வட்டங்களும், 7 நகராட்சிகளும், 547 கிராமங்களையும் கொண்டது.  
- சேர்காத் வட்டம்
- மானவதர் வட்டம்
- வந்தலி வட்டம்
- ஜூனாகத் நகர்புற வட்டம்
- ஜூனாகத் கிராமப்புற வட்டம்
- பேம்சான் வட்டம்
- மேந்தார்டா வட்டம்
- மாளியா - ஹாட்டீனா வட்டம்
- மாங்குரோல் வட்டம்
- கேசோத் வட்டம்
# ஜூனாகத் மாவட்டம்

## மக்கள்தொகை பரம்பல்

309 சதுர கிலோ மீட்டர் பரப்பளவு கொண்ட இம்மாவட்டத்தின் 2011ஆம் ஆண்டின் மக்கள்தொகை கணக்கெடுப்பின் படி, மொத்த மக்கள்தொகை 16.12 இலட்சம் ஆகும். பாலின விகிதம், ஆயிரம் ஆண்களுக்கு 952 பெண்கள் வீதம் உள்ளனர். இம்மாவட்ட மக்களின் எழுத்தறிவு 76.88% ஆகவுள்ளது.
# ஜூனாகத் மாவட்டம்

## போக்குவரத்து வசதிகள்

ஜூனாகத் நகர் இருப்புப்பாதை தொடருந்துகளாலும், சாலை வழிப் பேரூந்துகளாலும், வானூர்திகளாலும் குசராத்து மாநிலத்தின் பிறபகுதிகள் மற்றும் இந்திய நாட்டின் அனைத்துப் பகுதிகளுடன் இணைக்கப்பட்டுள்ளது.
# ஜூனாகத் மாவட்டம்

## மக்கள் தொகை கணக்கீடு விவரம்

2011ஆம் ஆண்டு மக்கள்தொகை கணக்கெடுப்பின்படி இம்மாவட்டத்தின் மொத்த மக்கள்தொகை 27,42,291 ஆகும். இந்தியாவின் 640 மாவட்டங்களில், மக்கட்தொகை அடிப்படையில் இம்மாவட்டம் 142வது இடத்தில் உள்ளது. மக்கட்தொகை வளர்ச்சி விகிதம் 201-2011 முடிய பத்தாண்டுகளில் மக்கள்தொகை 12.01 விழுக்காடாக உயர்ந்துள்ளது. கல்விவளர்ச்சி விகிதம் 76.88 விழுக்காடாக உள்ளது. மக்கட்தொகை அடர்த்தி ஒரு சதுர கிலோமீட்டருக்கு 310 மக்கள் வசிக்கின்றனர்.
# ஜூனாகத் மாவட்டம்

## காடுகளும் விலங்கினங்களும்

ஆசிய சிங்கங்களுக்கு புகழ்பெற்ற கிர் தேசியப் பூங்கா இம்மாவட்டத்தில் உள்ள கிர்நார் மலைப்பகுதிகளில் அமைந்துள்ளது. மேலும் இவ்வனப்பகுதியில் மூங்கில் காடுகளும், நீண்ட மூக்கு வல்லூறுகளும் அதிகமாக உள்ளது.
# ஜூனாகத் மாவட்டம்

## சமண, பௌத்தக் குடைவரைகள்

, ஜூனாகத்]]
ஜூனாகத் நகரத்திற்கு அருகே பவ பியாரா குகைகள் உள்ளிட்ட மூன்று பௌத்த, சமணக் குடைவரைகள் உள்ளது.
# ஜூனாகத் மாவட்டம்

## சமண, பௌத்தக் குடைவரைகள்

### புகழ்பெற்ற ஜுனாகத் மாவட்டத்தினர்

- நரசிங் மேத்தா (1414 – 1481), கவிஞர் - சாது.
- திரிபுவன்தாஸ் மோதிசந்த் ஷா (1850–1904), மாவட்டத் தலைமை மருத்துவர்,
- திருபாய் அம்பானி (1932–2002), தொழிலதிபர்
- பர்வீன் பாபி (1949–2005) , பாலிவுட் நடிகை
- இராசேந்திர சுக்லா (1942-), கவிஞர்
# ஜூனாகத் மாவட்டம்

## இதனையும் காண்க

- ஜூனாகத் அரசு
- கிர்நார்
- பவநாத்
# டால்மேசன் (நாய்)

**இடால்மேசன்** (*Dalmatian*) என்பது ஒரு வகை நாய் ஆகும். இதன் பூர்வீகம் குரோவாசியா ஆகும். இதன் உடலில் திட்டு திட்டாக காணப்படும் கறுப்பு வெள்ளைப் புள்ளிகள் இதன் சிறப்பு அம்சமாகும். பண்டைக் காலத்தில் சுமை இழுக்கப் பயன்பட்டது. தற்காலத்தில் இது குடும்பத்தினரோடு பழகுவதற்கு சிறந்த நாய் என கருதப்படுகிறது.
# டால்மேசன் (நாய்)

## உடல்

இது நடுத்தரமான உடல்வாகு கொண்டது. இதன் எடை 16 கிலோகிராம் முதல் 32 கிலோகிராம் வரை இருக்கும்.இதன் உயரம் சுமார் 48 முதல் 61 செண்ட்டி மீட்டர் ஆகும். ஆண் நாயானது பெண் நாயை விட சற்று பெரியதாக இருக்கும். இதன் கால் நகங்கள் வெள்ளையாக இருக்கும்.இதன் கண்கள் நீலம் அல்லது பழுப்பு வண்ணத்தில் இருக்கும். சில நாய்களுக்கு ஒரு கண் நீலமாகவும் மற்றொரு கண் பழுப்பு வண்ணத்தில் இருக்கும்.
# டால்மேசன் (நாய்)

## பயன்கள்

இது சிலசமயங்களில் மீட்புப் பணிக்காக பயன்படுத்தப்படுகிறது.மேலும் பாதுகாவலாகவும் , விளையாட்டுப் பயிற்சித் துணையாகவும் , தீயணைப்புப் பிரிவிலும் பயன்படுகிறது.
# லாப்ரடர் ரெட்ரீவர் (நாய்)

**லாப்ரடர் ரெட்ரீவர்** (*Labrador Retriever*) என்பது ஒருவகை நாய் ஆகும். இது இளம் சிறார்களுக்கும் முதியவர்களுக்கும் ஏற்ற நாய். இது விளையாடும் குணமுடையது. பார்வைக் குறைபாடு உடையவர்களுக்கு வழிகாட்டியாகவும் இந்த நாய் பயன்படுகிறது.
# லாப்ரடர் ரெட்ரீவர் (நாய்)

## உடலமைப்பு

இவை பெரிய உடலமைப்பை உடையவை. ஆண் நாயானது 29 முதல் 41 கிலோகிராம் எடை வரை இருக்கும். பெண் நாயானது 25 முதல் 32 கிலோகிராம் எடை இருக்கும்.இவை பொதுவாக மூன்று நிறங்களில் காணப்படும் . கறுப்பு , மஞ்சள் மற்றும் அடர் பழுப்பு நிறத்தில் இருக்கும். இவை 10 முதல் 12 வருடங்கள் உயிர் வாழும்.
# மாணிக்கம் விற்ற படலம்

**மாணிக்கம் விற்ற படலம்** என்பது சிவபெருமானது அறுபத்து நான்கு திருவிளையாடல்களை விளக்கும் பரஞ்சோதி முனிவர் எழுதிய திருவிளையாடல் புராணம் நூலின் மதுரைக் காண்டத்தில் வருகின்ற பதினேழாவது படலமாகும்.
# மாணிக்கம் விற்ற படலம்

## திருவிளையாடல்

வீரபாண்டியனின் மரணத்திற்குப் பிறகு அவரின் மகனான செல்வ பாண்டியனுக்கு முடிசூட்ட ஏற்பாடு செய்தனர். அதற்குக் கிரீடம் செய்ய விலைமதிப்பு மிக்க நவரத்தின கற்களைச் சிவபெருமானே வைர வியாபாரியாக வந்து அளித்தார். அத்துடன் செல்வ பாண்டியனுக்கு **அபிசேகப் பாண்டியன்** என்ற பட்டப் பெயரையும் சூட்டும்படி கூறினார். செல்வ பாண்டியனின் முடிசூட்டு விழா நடந்த பின்பு வியாபாரியாக வந்தது சிவபெருமான் என்பதை அறிந்தனர்.
# வலஞ்சுழி

**இடஞ்சுழி** (Anticlockwise) என்பது கடிகாரத்தின் முட்கள் சுழலும் திசைக்கு எதிரான திசையில் சுழல்வதாகும். மாறாக கடிகாரத்தின் முட்கள் சுழலும் திசையில் சுழல்வது **வலஞ்சுழி** (Clockwise ) யாகும். சாதாரண தராசில் வலஞ்சுழி **சுழல்திறனும்** (Moment ) இடஞ்சுழி சுழல்திறனும் சமமாகும்.
# வலஞ்சுழி

## வரலாறு

ஒரு சுழற்சியின் இயக்கம் இடஞ்சுழியா அல்லது வலஞ்சுழியா எனக் கூறுவதற்கு, முதலில் இந்த சுழற்சியை காண்பவர் எந்த சமதள பரப்பில் இருந்து அதை காண்கிறார் என்று கூற வேண்டும். உதாரணதிற்கு வடக்கு துருவத்திலிருந்து கவனித்தால், பூமி வலஞ்சுழி திசையில் சுற்றுவதுப் போல தோன்றும், கிழக்கு துருவத்திலிருந்துப் பார்த்தால் இடஞ்சுழி திசை போல் தோன்றும்.  
வழக்கமாக கடிகாரங்களிலுள்ள கைகள் வலஞ்சுழி திசையில் சுற்றும். இதற்கு காரணம், சூரிய கடிகாரம் மட்டமான தரையில் வைத்தால் அப்படித்தான் இயங்கும். கடிகாரங்களை முதன் முதலில் வடிவமைததவர்கள் வடக்கு துருவத்தில் வாழும் மக்கள். அங்கு, பூமி வலஞ்சுழி திசையில் சுற்றுவதால், சூரியனின் ஒளிக்கு ஏற்ப அதன் நிழலும் வலஞ்சுழி திசையில் சுற்றும். சூரிய கடிகாரத்தை மையமாக கொண்டு கடிகாரங்கள் வடிவமைத்ததால்தான், கடிகாரத்திலுள்ள கைகளும் வலஞ்சுழி திசையில் சுற்றுகின்றன.
# வலஞ்சுழி

## அன்றாட வாழ்வில்

அன்றாட வாழ்வில் பயன்படுத்தப்படும் பொருட்களான, திருகாணி, புட்டி மூடிகள் மற்றும் ஜாடி மூடிகள் இந்த சுழி திசையை கொண்டுள்ளது. பொதுவாக வலஞ்சுழி திசையில் திருகினால் இருக்கமாகும், மாறாக இடஞ்சுழி திசையில் திருகினால் திறக்கும். இப்படி அமையப் பெற்றதின் காரணம், வலது கை பழக்கமுடையவர்களுக்கு எளிதாக ஆனால், சில பயன்பாட்டிற்காக எதிர்மறையாகவும் அமைந்திருக்கும்.
# வலஞ்சுழி

## கணிதத்தில்

கணிதத்தில் ஒரு முக்கியமான பிரிவு, கோணவியல் (trigonometry). சமதளப் பரப்பில் கோணங்களை அளவிட இடஞ்சுழி திசையையே வழக்கமாக பயன்படுத்துவார்கள்.
# வலஞ்சுழி

## விளையாட்டில்

அடிபந்தாட்டம் விளயாட்டில், மட்டையாடுபவர் ஓட்டம் எடுக்கையில் அடித்தளங்களை நோக்கி, இடஞ்சுழி திசையில் ஓடுவார்கள்.
# வலஞ்சுழி

## அறிவியலில்

எலக்ட்ரான்கள் தற்சுழற்சிப் பெற்று இருக்கின்றன. இவைகளின் சுழல் உந்தம், ±½ என்று கொடுக்கப்படுகிறது. இது அவைகள் வலஞ்சுழியாக சுழல்கிறதா அல்லது இடஞ்சுழியாகச் சுழல்கிறதா என்பதனைப் பொறுத்து இருக்கிறது. இதேபோல் காந்த ஒத்ததிர்வு படிமயியலில் (MRI) கருத்துகள்களின் தற்சுழற்சி கவனமாகக் கருத்தில் கொள்ளப்படுகிறது.
# இன்வார்

**இன்வார்** (*Invar*, **FeNi36**, அல்லது **64FeNi**), என்பது இரும்பு-நிக்கல் உலோகக்கலவை ஆகும். இதில் 63.8 % இரும்பும் 36 % நிக்கலும் 2 % கரியும் உள்ளன. இக்கலவையின் வெப்ப விரிவுக் குணகம் குறைவாக இருப்பது இதன் சிறப்பாகும். ஊசல்களிலும் கடிகாரங்களிலும் பயன்படுத்தப்படுகிறது.  
இக்கலப்புலோகம் 1896 ஆம் ஆண்டில் சுவீடிய அறிவியலாளர் சார்ல்சு எடுவார்ட் கியோம் என்பவரால் கண்டுபிடிக்கப்பட்டது. இக்கண்டுபிடிப்புக்காக இவருக்கு 1920 ஆம் ஆண்டில் இயற்பியலுக்கான நோபல் பரிசு கிடைத்தது.
# இன்வார்

## இயல்புகள்

ஏனைய நிக்கல்/இரும்புக் கலவைகள் போன்றே, இன்வாரும் ஒரு திண்ம நிலைக் கரைசலாகும், அதாவது இது ஒரு தனித்த -நிலைக் கலப்புலோகம் ஆகும். இதில் 36% நிக்கலும், 64% இரும்பும் காணப்படுகிறது.  
பொதுவான வகை இன்வாரின் வெப்ப விரிவுக் குணகம் (<var>α</var>, கிட்டத்தட்ட 1.2&nbsp;×&nbsp;10<sup>−6</sup>&nbsp;K<sup>−1</sup> (1.2 ppm/°C) ஆகும், அதே வேளையில், சாதாரண எஃகுகளின் வெப்ப விரிவுக் குணகம் 11 - 15 ppm ஆகும்.
# கிரேசி மோகன்

இவரது சகோதரர் மாது பாலாஜி, கிரேசி மோகனின் நாடகங்களில் முக்கிய வேடங்களில் நடிப்பவர்.
# கிரேசி மோகன்

## ஆரம்ப காலம்

எஸ். வி. சேகர் அவர்களின் நாடகமான "கிரேசி தீவ்ஸ் இன் பாலவாக்கம்" என்ற நாடகத்தின் மூலம் 1976இல் அறிமுகமானார் மோகன். அந்த நாடகம் பெறும் வரவேற்பைப் பெற்றதால் 'கிரேசி' என்ற அடைமொழியுடன் 'கிரேசி' மோகன் என்று அழைக்கப்பட்டார்.
# கிரேசி மோகன்

## பணியாற்றிய திரைப்படங்கள்

- பொய்க்கால் குதிரை (1983)
- கதாநாயகன் (1988)
- அபூர்வ சகோதரர்கள் (1989)
- மைக்கேல் மதன காமராஜன் (1990)
- உன்னைச் சொல்லி குற்றமில்லை (1990)
- இந்திரன் சந்திரன் (1990)
- சின்ன மாப்ளே (1993)
- மகளிர் மட்டும் (1994)
- வியட்நாம் காலனி (1994)
- சின்ன வாத்தியார் (1995)
- எங்கிருந்தோ வந்தான் (1995)
- சதி லீலாவதி (1995)
- அவ்வை சண்முகி (1996)
- மிஸ்டர் ரோமியோ (1996)
- ஆஹா (1997)
- அருணாச்சலம் (1997)
- ரட்சகன் (1997)
- சிஷ்யா (1997)
- தேடினேன் வந்தது (1997)
- காதலா காதலா (1998)
- கண்ணோடு காண்பதெல்லாம் (1999)
- என்றென்றும் காதல் (1999)
- பூவெல்லாம் கேட்டுப்பார் (1999)
- தெனாலி (2000)
- லிட்டில் ஜான் (2001)
- பஞ்சதந்திரம் (2002)
- பம்மல் கே. சம்பந்தம் (2002)
- வசூல்ராஜா எம்.பி.பி.எஸ் (2004)
- இதயத்திருடன் (2006)
- ஜெர்ரி (2006)
- கொல கொலயா முந்திரிக்கா (2010)
- நான் ஈ (2012)
# கிரேசி மோகன்

## மறைவு

கிரேசி மோகன் மாரடைப்பால் 10 சூன் 2019 அன்று பிற்பகல் 2 மணி அளவில் மருத்துவமனையில் மறைந்தார்.
# கிரேசி மோகன்

## இதனையும் காண்க

- மாது பாலாஜி
- எஸ். பி. காந்தன்
- ஆர். நீலகண்டன்
- சீனு மோகன்
# அம்மா குடிநீர்

**அம்மா குடிநீர்** என்பது தமிழ்நாட்டின் அரசுப் பேருந்துகளிலும், பேருந்து நிலையங்களிலும் ரூ.10–க்கு ஒரு லிட்டர் மினரல் வாட்டர் (அம்மா குடிநீர்) விற்பனை செய்யும் திட்டம் ஆகும். கா. ந. அண்ணாதுரை பிறந்த தினமான செப்டம்பர் 15-ந்தேதி முதல்வர் செயலலிதாவால் தொடங்கப்பட்டது.
# அம்மா குடிநீர்

## அம்மா குடிநீர் உற்பத்தி நிலையம்

அரசுப் போக்குவரத்துக் கழகத்தின் சார்பில் திருவள்ளூர் மாவட்டத்தில் ரூ.10.5 கோடியில் அம்மா குடிநீர் உற்பத்தி நிலையம் அமைக்கப்பட்டது. இந்த குடிநீர் உற்பத்தி நிலையம், 2.47 ஏக்கர் பரப்பில், அரசு விரைவுப் போக்குவரத்துக் கழகத்தின் சார்பில், சாலைப் போக்குவரத்து நிறுவனம் மூலம், கும்மிடிப்பூண்டியில் அமைக்கப்பட்டது. இந்த ஆலையில் நாள் ஒன்றுக்கு 3 லட்சம் லிட்டர் குடிநீர் உற்பத்தி செய்யப்படுகிறது.
# அம்மா குடிநீர்

## மறுசுழற்சி

அரசு நிறுவனமே பிளாஸ்டிக் உபயோகிப்பதை ஊக்கப்படுத்துவது போல் இந்த குறைந்த விலை குடிநீர் விற்பனைத் திட்டம் அமைந்திருப்பதாக சுற்றுச்சூழல் ஆர்வலர்கள் கருதுகின்றனர்.
# காஞ்சித் தாரகை (புதினம்)

**காஞ்சித் தாரகை** புதினம் அனுஷா வெங்கடேஷ் அவர்களால் எழுதப்பட்ட வரலாற்றுப் புதினம் ஆகும். இப்புதினம் கல்கியின் புதினமான சிவகாமியின் சபதம் சம்பவங்கள் முடிந்தபின் பதினைந்து ஆண்டுகள் கழித்து நடைபெறுவதாக அனுஷா வெங்கடேஷ் அமைத்துள்ளார். சிவகாமியின் சபதத்தில் இடம் பெற்றிருந்த கதாபாத்திரங்களான நரசிம்மரும், சிறு தொண்டரும், சிவகாமியும், ஆயனச் சிற்பியும் இந்த புதினத்திலும் இடம் பெற்றுள்ளார்கள்.
# ராஜ்புத்

**ராஜ்புத்** அல்லது **ராஜபுத்திரர்கள்** என்ற சொல்லுக்கு அரசனின் மகன் என்று பொருள். தற்போதைய ராஜஸ்தான், குஜராத், மத்தியப் பிரதேசம், மேற்கு உத்தரப் பிரதேசம் பகுதிகளில் இவர்கள் அரசாட்சி செலுத்தி வந்தனர். 9 முதல் 12 ஆம் நூற்றாண்டு வரை இவர்கள் மிகவும் செல்வாக்கோடு இருந்த காலம்.
# ராஜ்புத்

## பூர்வீகம்

ராஜபுத்திரகளின் தோற்றம் பற்றி 6 ஆம் நூற்றாண்டு வரை வரலாற்றில் எந்தவித பதிவுகளும் இல்லை என வரலாற்றாசிரியர்கள் வி.பி.மாலிக் மற்றும் எம். எஸ் . நாரவானே ஆகியோர் குறிப்பிடுகின்றனர். ஹூணர்களால் குப்தப் பேரரசின் வீழ்ச்சிக்குப் பிறகு இந்து மதத்தின் வருணாசிரமம் போன்றவற்றினால் ஹூணர்கள் இந்திய சமூகத்தோடு கலந்து 36 வகையான ராஜபுத்திரர்கள் இனம் உருவாகியிருக்கக் கூடும் எனச் சொல்கின்றனர். ஆனால் கவுரி சங்கர் மற்றும் சி.வி.வைத்யா போன்ற வரலாற்று அறிஞர்கள் இதை ஏற்கவில்லை.
# ராஜ்புத்

## ராஜபுத்திர அரச வம்சம்

9 ஆம் நூற்றாண்டின் ஆரம்பத்தில் இருந்து, ராஜ்புத் வம்சாவளியினரின் இந்தியாவின் வடக்குப் பகுதிகளில் ஆதிக்கம் செலுத்தினர். மேலும் பல சிறிய ராஜபுத்திர குல அரசாட்சிகள் சில பகுதிகளில் இருந்தது. வட இந்தியாவில் முகலாய அரசர்களின் வெற்றி இவர்களின் அரசு வீழ்வதற்குக் காரணமாய் அமைந்தது. மேலும் பஞ்சாப் மற்றும் கங்கை நதி பள்ளத்தாக்கை முஸ்லீம் கைப்பற்றிய பிறகு, ராஜபுத்திரர்கள் தங்கள் அரசை இழந்து காடுகளில் பதுங்கி வாழ வேண்டியதாயிற்று. பின்னர், அலாவுதீன் கில்சி போன்ற தில்லி சுல்தான்களால் தென்கிழக்கு இராஜஸ்தானின் மேவார் பகுதியின், சித்தோர்கார் கோட்டை, ஜெய்சல்மேர் கோட்டை மற்றும் பல கோட்டைகளைக் கைப்பற்றப்பட்டதால் ராஜபுத்திர அரசுகள் வீழ்ச்சியுற்றது.
# ராஜ்புத்

## கோட்டைகளும் கோயில்களும்

இராஜபுத்திர மன்னர்கள் புந்தேல்கண்ட், மகோபா மற்றும் கலிஞ்சர் பகுதிகளை ஆண்ட சந்தல வம்ச இராஜபுத்திர மன்னர்கள் கி பி 10 - 11-வது நூற்றாண்டில் கஜுராஹோ கோயில்களைக் கட்டினர். கலிஞ்சர் கோட்டை, ஜோத்பூர் கோட்டை, ஜெய்ப்பூர் கோட்டை, உதய்ப்பூர் கோட்டை போன்று மலைகளின் மீது பெரும் கோட்டைகளை கட்டி ஆண்டனர்.
# ராஜ்புத்

## புகழ் பெற்ற இராஜபுத்திர வம்சங்கள்

1. கூர்ஜர பிரதிகார வம்சம்
1. சுஹத்வால் வம்சம்
1. சௌகான் வம்சம்
1. பார்மர் வம்சம்
1. சிசோதியா வம்சம்
1. சாந்தல வம்சம்
# ராஜ்புத்

## புகழ் பெற்றவர்கள்

1. கூரஜர-பிரதிகார வம்சத்தின் தேவராஜ், வத்சராஜ், இரண்டாம் நாகபட், மகேந்திரபால் மற்றும் மகிபால்
1. கஹத்வால் வம்சத்தின் கோவிந்த சந்திரன் மற்றும் ஜெயச்சந்திரன்
1. சௌகான் வம்சத்தின் பிரித்திவிராசு சௌகான்
1. செயசந்திரன்
1. பார்மர் வம்சத்தின் மால்வா மன்னர்கள் உபேந்திரர், சிந்துராஜ், ஸ்ரீஹர்சன், ஜெய்சிங் மற்றும் உதயாதியன்.
1. சிசோதிய வம்ச மகாராணா பிரதாப்
1. சாந்தல வம்ச யசோவர்மன், கீர்த்திவர்மன் மற்றும் மதனவர்மன்
# ராஜ்புத்

## சுதந்திரத்திற்குப் பின்

இந்தியா சுதந்திரம் அடைந்த பின் ராஜபுத்திர சமஸ்தானத்திற்கு மூன்று வாய்ப்புகள் அளிக்கப்பட்டன. அவர்கள் பாகிஸ்தானுடன் இணையலாம் அல்லது இந்தியாவுடன் இணையலாம் அல்லது தனி நாடாகவும் இருக்கலாம். எனவே அவர்கள் இந்தியாவோடு இணைந்திருக்கிறோம் என உடன்படிக்கை செய்தனர்.
# ராஜ்புத்

## உணவுப் பழக்கம்

இவர்கள் அசைவ உணவு சாப்பிடுபவர்களாக இருந்தனர். மது அருந்தும் பழக்கமும் வெற்றிலை போடும் பழக்கமும் இருந்திருக்கிறது.
# ராஜ்புத்

## இதனையும் காண்க

- இராஜபுதனம்
- இராஜபுதனம் முகமை
# மாஸ்கோ சர்வதேசத் திரைப்பட விழா

மாஸ்கோ சர்வதேச திரைப்பட விழா(உருசிய மொழி : Моско́вский междунаро́дный кинофестива́ль ) உருசியாவில் வருடம் தோறும் நடைபெறுகிறது. இவ்விழாவானது ஜூலை மாதத்தில் நடைபெறும். முதல் விழா 1935 ஆம் ஆண்டு நடைபெற்றது.அதன் பின்னர் இரண்டு ஆண்டுகளுக்கும் ஒரு முறை என 1995 வரை இத்திரைப்பட விழா நடைபெற்று வந்தது. 1995 -க்கு பின்னர் இன்று வரை ஒவ்வொரு ஆண்டும் ஜூலை மாதத்தில் இவ்விழா நடைபெற்று வருகிறது.
# மாஸ்கோ சர்வதேசத் திரைப்பட விழா

## விருதுச் சின்னம்

டிராகனை புனித ஜார்ஜ் வதம் செய்வது போல் இவ்விருதுச் சின்னம் வடிவமைக்கப்பட்டிருக்கும்.
# கச்சு வளைகுடா

**கச்சு வளைகுடா** என்பது இந்தியாவின் குசராத்து மாநிலத்தின், மேற்குக் கடலான அரபுக் கடல், கச்சுப் பகுதியில் நீண்டு நுழைந்திருப்பதால் இந்நீர்ப் பரப்பினை கச்சு வளைகுடா என்பர். கச்சு வளைகுடா கடலின் அதிகப்படியான ஆழம் 401 அடி ஆழமாக உள்ளது.. கச்சு வளைகுடா 99 மைல் நீளம் கொண்டது.  
கச்சு வளைகுடா குஜராத்தின் கச்சு மாவட்டத்தையும், சௌராஷ்டிரா தீபகற்பத்தையும் பிரிக்கிறது. கோமதி ஆறு கச்சு வளைகுடாவில் துவாரகை எனுமிடத்தில் கலக்கிறது.  
இதன் அருகில் ருக்மாவதி நதி அமைந்துள்ளது. மேலும் பூநாரைகள் அதிகமாகக் காணப்படும் ‘ஃபிளமிங்கோ சிட்டி’ (Flamingo city) என்ற பகுதி ஒன்று உள்ளது. இங்கிருந்து பூநாரைகள் தமிழகப் பகுதியான கோடியக்கரைக்கு வருகை தருகின்றன. கோரி கிரீக் கடல் எல்லைக் கோடு இந்தியா - பாகிஸ்தான் நாடுகளை கடல் எல்லைக் கோடுகளால் பிரிக்கிறது.
# கச்சு வளைகுடா

## கச்சு வளைகுடாவை சுற்றியுள்ள குஜராத் மாவட்டங்கள்

1. கச்சு மாவட்டம்
1. தேவபூமிதுவாரகை மாவட்டம்
1. ஜாம்நகர் மாவட்டம்
1. ராஜ்கோட் மாவட்டம்
# கச்சு வளைகுடா

## இதையும் காண்க

- மன்னார் வளைகுடா
- காம்பே வளைகுடா
# கச்சு வளைகுடா

## குறிப்புதவிகள்

- .
# தாமஸ் ஜான் சார்ஜெண்ட்

**தாமஸ் ஜான் சார்ஜெண்ட்** (Thomas J. Sargent) ஓர் அமெரிக்க பொருளாதார வல்லுநர் ஆவார். 1943ம் ஆண்டு ஜூலை திங்கள் 19ம் தேதி பிறந்தார்.
# தாமஸ் ஜான் சார்ஜெண்ட்

## படிப்பு

1964ல் கலிபோர்னியா பல்கலைக்கழகத்தில் (பி.ஏ) இளங்கலை பட்டம் பெற்றார். அதே ஆண்டு இவரை சிறந்த கல்விமான் என்று பெர்க்லி பல்கலைக்கழகம் அறிவித்தது.
இவர் அமெரிக்காவில் பொருளாதாரத்தில் பட்டம் வாங்கியுள்ளார். பெருமப்பொருளியலின் பண பொருளாதாரம் மற்றும் நேரம் தொடர்பான எக்னாமெட்ரிக்ஸ் துறையில் நிபுணத்துவம் பெற்றுள்ளார். 1968ம் ஆண்டு ஹார்வர்ட் பல்கலைக்கழகத்தில் முனைவர் பட்டம் பெற்றார்.
# தாமஸ் ஜான் சார்ஜெண்ட்

## தொழில்

1970 முதல் 1971 வரை பென்சில்வேனியா பல்கலைக்கழகத்திலும், 1971 முதல் 1987 வரை மின்னசோட்டா பல்கலைக்கழகத்திலும், 1991 முதல் 1998 வரை சிகாகோ பல்கலைக்கழகத்திலும், 1998 முதல் 2002 வரை ஸ்டான்போர்ட் பல்கலைக்கழகத்திலும், மற்றும் 2009ம் ஆண்டு பிரின்ஸ்டன் பல்கலைக்கழகத்திலும் பொருளாதார பேராசிரியராக வேலை செய்தார். தேசிய அறிவியல் அகாடமி இவரை 1976 முதல் 1983 வரையான காலத்திற்கு பொருளாதார பொருப்பாளராக நியமித்தது.
# தாமஸ் ஜான் சார்ஜெண்ட்

## பட்டம்

இவர் உலக அளவில் பொருளாதாரத்துறையில் 7வது இடத்தில் இருந்தார். 2011 ம் ஆண்டிற்கான நோபல் பரிசை கிறிஸ்டோபர் ஆல்பர்ட் சிம்ஸ் உடன் சேர்ந்து 10.10.2011 அன்று பெற்றுக்கொண்டார். பருப்பொருளியல் (macro-economy) என்பது பற்றிய ஆராய்ச்சியில் காரண விளைவுகள் என்பது பற்றி கூறியமைக்காக இப்பரிசு வழங்கப்பட்டது.
# வாசிங்டன் கடற்படைத் தள துப்பாக்கிச் சூடு

**வாசிங்டன் கடற்படைத் தள துப்பாக்கிச் சூடு** நிகழ்வு செப்டம்பர் 16 , 2013 ஆம் ஆண்டு காலை 08:15 மணியளவில் வாசிங்டன் கடற்படைத் தளத்தில் நடந்தது. இதில் அடையாளம் தெரியாத நபர்கள் துப்பாக்கிச் சூடு நடத்தியதில் குறைந்தது 13 பேர் கொல்லப்பட்டனர். அதில் மர்ம நபர் ஒருவரும் அடக்கம்.மேலும் 14 பேர் காயமடைந்தனர்..
# வாசிங்டன் கடற்படைத் தள துப்பாக்கிச் சூடு

## இறந்தவர் விவரம்

| பெயர் | வயது |  |
| --- | --- | --- |
| மைக்கேல் அர்னால்ட் | 59 |  |
| சில்வியா ஃப்ரைசர் | 53 |  |
| கேத்தே கார்டி | 62 |  |
| ஜாண் ரோஜர் ஜாண்சன் | 73 |  |
| ஃபிராங் கோலர் | 50 |  |
| கென்னத் பெர்னார்டு ப்ரோக்டர் | 46 |  |
| விஷ்ணு பண்டிட் | 61 | } |
# வாசிங்டன் கடற்படைத் தள துப்பாக்கிச் சூடு

## மர்ம நபர்

மர்ம நபர்கள் ராணுவ உடை அணிந்திருந்தனர் என அதிகாரிகள் தெரிவித்தனர். அவர்களில் ஆரோன் அலெக்ஸிஸ் (மே 9, 1979 – செப்டம்பர் 16, 2013) என்ற மர்ம நபர்தான் துப்பாக்கிச் சூடு நடத்தியவர்களில் ஒருவர் என அதிகாரிகள் தெரிவித்தனர். இவர் இத்துப்பாக்கிச் சூட்டில் மரணமடைந்தார். இவர் முன்பொரு முறை 2004 ஆம் ஆண்டு காவல் துறையினரால் கைது செய்யப்பட்டார்.
# வாசிங்டன் கடற்படைத் தள துப்பாக்கிச் சூடு

## பின்நிலவரம்

இப்பகுதியில் அமைந்திருக்கும் 8 பள்ளிகள் தற்காலிகமாக மூடப்பட்டுள்ளன. சாலைகள் மற்றும் பாலங்கள் தற்காலிகமாக போக்குவரத்துக்குத் தடை செய்யப்பட்டுள்ளது.
# பச்சைக்குருவி (இனம்)

**பச்சைக்குருவி** (*leafbirds*, *Chloropsis*) எனும் இப்பறவைகளிலே பல இனங்கள் இருக்கின்றன. இப்பறவைகளின் இறகுப்போர்வை, பல நிறங்கள் உடையனவாக இருக்கும். இருப்பினும், அவற்றில் பச்சைநிறமே மேலிட்டுத் தோன்றுகிறது. அதனால் இப்பறவையை, பச்சைக்குருவி என்று அழைக்கிறார்கள்.
# பச்சைக்குருவி (இனம்)

## வாழிடம்

இப்பறவையினங்கள் இந்தியா, இலங்கை, பர்மா, மலேசியா, சீனா ஆகிய நாடுகளில் வாழ்கின்றன. இந்தியாவில் மூன்று வகைப் பறவையினங்கள் உள்ளன.
1. பொன்னெற்றிப் பச்சைக்குருவி (*Chloropsis aurifrons*)
1. கிச்சிலி வயிற்றுப் பச்சைக்குருவி (*Chloropsis hardwickii*)
1. *குளோராப்சிசு செர்டனை* (*Chloropsis jerdoni* )
இவைகள் மரத்தின் மேல் வாழும் இயல்புடையன. சிலநேரங்களில் தாழ்ந்த புதர்களிலும் உயரமாக வளர்ந்துள்ள [[புல்]|புற்களிலும்]] கூட, இவை இறங்கி உலாவும் இயல்பைப் பெற்றிருக்கின்றன. பல அடர்ந்த காடுகளில், வாழவிரும்பும் குணம் கொண்டவையாகும். 'செர்டன்' (*Chloropsis jerdoni* ) என்ற சிற்றின பச்சைக்குருவி மட்டும் திறந்தவெளிகளிலும், வீட்டுத்தோட்டங்களிலும், பழத்தோட்டங்களிலும், தோப்புகளிலும் வாழ்கின்றன.
# பச்சைக்குருவி (இனம்)

## வளரியல்பு

பச்சைக்குருவிகளின் உருவமானது, 14–21 செ.மீ. என்ற அளவுகளுக்கிடைய, வேறுபட்டுக் காணப்படுகின்றன. ஒவ்வொரு பறவையின் எடையும், 15–48 கிராம்கள் உடையதாக இருக்கின்றன.
இப்பறவைகளின் கண்திரை, பழுப்பு நிறமாக இருக்கும். வாய்அலகு கருமையாக இருக்கும். இப்பறைவையினங்களின் கால்கள் வெளுப்பான நீலநிறமாகும். அனைத்து பச்சைக்குருவிகளும் ஒரேவிதமான பழக்கம் உடையவை ஆகும். பெரும்பாலும் மரத்தின் உச்சியில் இருக்கும், புல்லுருவிக் கொத்துக்களிடையே இரை தேடும் குணம் கொண்டவையாகும்.  
இக்குருவிகள் இணைகளாகவே வாழும் குணம் கொண்டவை. பல இணைக்குருவிகள் ஒன்று கூடி, உணவு வேட்டையாடும் இயல்புடையவை ஆகும். இது கனி, விதை, பூச்சி, பூந்தேன் போன்றவற்றை உணவாக உட்கொள்ளும் இயல்புடையவை. இவை மிகவும் சுறுசுறுப்பானவை ஆகும்.  
முள்முருங்கைப்பூக்களுக்கு வரும் வழக்கம், இப்பறவைகளுக்கு உண்டு. மிகுந்த எச்சரிக்கையாக தனது கூடுகளைக் காவற்காக்கும். அதன் மிதமீறிய எச்சரிக்கையுணர்வால், அதிகம் ஒலி எழுப்பும் இயல்புடையவைகளாக இருக்கின்றன. மற்ற பறவைகளை தன் கூட்டருகே வரவிடாமல் துரத்தும் குணம் கொண்டவைகளாக இருக்கின்றன. சில நேரங்களில் பிற பறவைகளைப் போல ஒலி எழுப்பும் திறனைப் பெற்றுள்ளன.
# பச்சைக்குருவி (இனம்)

## வளரியல்பு

### இனப்பெருக்கம்

இப்பறவைகள் ஏப்ரல் மாதம் முதல் ஆகத்து மாதம் வரையில் இனப்பெருக்கம் செய்கின்றன. இதன் கூடு சிறிய ஆழமில்லா கிண்ணம் போன்று, மெல்லிய வேர்களையும், மென்மையான நார்களைக் கொண்டும் மூடியிருக்கும். மரத்தின் மேலே, சுமார் 15-24 அடி உயரத்தில் இருக்கும் கிளையிலோ, கிளையொன்றின் முனைகளில் உள்ள கொப்புக்கள் கவைக்கும் இடத்திலோ கூடுகளைக் கட்டும். ஒரு தடவையில் மூன்று ]]முட்டை]]கள் இடும். முட்டை சற்று நீண்ட அண்ட வடிவமானது. வெள்ளை அல்லது பாலோடு நிறம் அடிப்படையானதாகும். அதன்மேல் புள்ளிகளும், கோடுகளும் பழுப்பு, சிவப்பு நிறத்தில் சிதறல்களாக காணப்படுகின்றன. இப்பறவைகளை வீடுகளிலும் வளர்க்கும் போக்கும், பொதுமக்களிடையே காணப்படுகின்றன.
# பச்சைக்குருவி (இனம்)

## வளரியல்பு

### இனங்கள்

பச்சைக்குருவிகள், பல சிற்றனங்களைத் தன்னகத்தே கொண்டுள்ளன.
- **குடும்பம்: Chloropseidae**
1. *Chloropsis flavipennis*
1. *Chloropsis palawanensis*
1. *Chloropsis sonnerati*
1. *Chloropsis cyanopogon*
1. *Chloropsis cochinchinensis*
1. *Chloropsis jerdoni*
1. *Chloropsis kinabaluensis*
1. *Chloropsis aurifrons*
1. *Chloropsis media*
1. *Chloropsis hardwickii*
1. *Chloropsis venusta*
.
# ஹான்ஸ் பிலிக்ஸ்

** ஹான்ஸ் பிலிக்ஸ் ** சுவீடனைச் சேர்ந்தவர். ஜூன் 28, 1928-ல் பிறந்தவர். ஸ்வீடனின் சுதந்திரக் கட்சியைச் சார்ந்தவர். சுவீடனின் வெளியுறவுத்துறை அமைச்சராக 1978 முதல் 1979 வரை பணியாற்றியவர். பின்னர் சர்வதேச அணுசக்திக் கழகத்தின் தலைவராகவும் இருந்தார். இவர் ரஷ்யாவின் செர்நோபில் விபத்திற்குப்பின் அவ்விடத்தை ஆய்வுசெய்ய அனுப்பப்பட்ட குழுவிற்கு தலைமை தாங்கினார். ஈராக்கில் நாசகார ஆயுதங்கள் இருக்கின்றனவா என 2002 -ல் சோதனை செய்யச் சென்ற குழுவிற்கும் இவரே தலைமை தாங்கினார். 2010 ஆம் ஆண்டு ஐக்கிய அரபு எமிரேட் அரசு தனது நியூக்கிளியர் திட்டத்தின் ஆலோசனைக் குழு பதவியை இவருக்கு வழங்கியது.